2. ลักษณะการประกอบธุรกิจ

  ประวัติความเป็นมา

บริษัท บางสะพานบาร์มิล จำกัด (มหาชน) ก่อตั้งเมื่อวันที่ 11 พฤศจิกายน 2537
ด้วยทุนจดทะเบียน 600 ล้านบาท
เป็นการลงทุนร่วมกันระหว่างกลุ่มสหวิริยาและกลุ่มนักลงทุนชาวไต้หวันที่ต่างก็เป็นผู้มีประสบการณ์ในธุรกิจเหล็กมาก่อน
ปัจจุบันมีทุนจดทะเบียน (ณ 31 ธันวาคม 2548) จำนวน 1,132.5 ล้านบาท
เป็นหุ้นสามัญที่มีมูลค่าที่ตราไว้หุ้นละ 1 บาทจำนวน 1,132.5 ล้านหุ้นซึ่งเรียกชำระเต็มมูลค่าแล้ว
บริษัทประกอบธุรกิจผลิตและจำหน่ายเหล็กเส้นที่มีกำลังการผลิตสูงสุดที่ 720,000 ตัน/ปี
จึงจัดเป็นผู้ผลิตเหล็กเส้นรายใหญ่รายหนึ่งในประเทศไทย
มีกระบวนการผลิตแบบรีดร้อนที่ใช้วัตถุดิบหลักจากเหล็กแท่งเล็ก (Billet)
นำมาเข้าเตาเพิ่มความร้อน (Reheating Furnace) แล้วผ่านเครื่องรีดและผึ่งเย็นโดยใช้อากาศ
(Air-cooling system) โรงงานของบริษัทตั้งอยู่ที่ อำเภอบางสะพาน จังหวัดประจวบคีรีขันธ์
ได้รับการส่งเสริมการลงทุนจากคณะกรรมการส่งเสริมการลงทุน ตามบัตรส่งเสริม เลขที่
1186/2538 ตั้งแต่ 30 มีนาคม 2538
และเพื่อให้เห็นการเปลี่ยนแปลงและพัฒนาการที่สำคัญของบริษัท จึงได้สรุปเนื้อหาไว้โดยสังเขปดังนี้

พฤศจิกายน 2537 จดทะเบียนก่อตั้งบริษัท ณ วันที่ 11 พฤศจิกายน 2537 โดยมีทุนจดทะเบียน 600
ล้านบาท เพื่อประกอบธุรกิจผลิตเหล็กเส้นแบบรีดร้อน

มีนาคม 2538 คณะกรรมการส่งเสริมการลงทุน อนุมัติการส่งเสริมฯ
ในการผลิตเหล็กเส้นกลมและเหล็กเส้นข้ออ้อย

ตุลาคม 2544 ได้รับการรับรองมาตรฐานการจัดการผลิต ISO 9001:2000

ธันวาคม 2546 จดทะเบียนเพิ่มทุนจาก 600 ล้านบาท เป็น 750 ล้านบาท
เพื่อนำเงินที่ได้จากการเพิ่มทุนไปชำระหนี้ส่วนหนึ่งจากการปรับโครงสร้างหนี้กับทางบรรษัทบริหารสินทรัพย์ไทย

มิถุนายน 2547 จดทะเบียนเพิ่มทุนจาก 750 ล้านบาท เป็น 755 ล้านบาท
เพื่อขายให้กับผู้บริหารที่สำคัญของบริษัท

กรกฎาคม 2547 จดทะเบียนเพิ่มทุนจาก 755 ล้านบาทเป็น 906 ล้านบาท
เพื่อเสนอขายแก่ผู้ถือหุ้นเดิม (Right Offering)
เพื่อนำเงินไปใช้ในการขยายสายการผลิตเหล็กเส้นขนาดเล็ก

กรกฎาคม 2547 ที่ประชุมวิสามัญผู้ถือหุ้นมีมติพิเศษให้แปรสภาพบริษัทเป็นบริษัทมหาชนจำกัด
และให้เพิ่มทุนจดทะเบียนจาก 906 ล้านบาทเป็น 1,132.5 ล้านบาท
โดยการออกหุ้นสามัญใหม่จำนวน 22.65 ล้านหุ้น มูลค่าหุ้นที่ตราไว้หุ้นละ 10 บาท
เพื่อเสนอขายแก่ประชาชนทั่วไป และได้จดทะเบียนเพิ่มทุนและแปรสภาพฯ กับกรมพัฒนาธุรกิจการค้า
เมื่อวันที่ 9 สิงหาคม 2547

กันยายน 2547 จดทะเบียนเปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท
หลังจากเปลี่ยนแปลงมูลค่าหุ้นแล้ว จำนวนหุ้นสามัญของบริษัทได้เพิ่มขึ้นเป็น 1,132.5 ล้านหุ้น

มกราคม 2548 เสนอขายหุ้นสามัญเพิ่มทุนจำนวน 226.5 ล้านหุ้น มูลค่าหุ้นที่ตราไว้หุ้นละ
1บาทให้แก่ประชาชนทั่วไปเป็นครั้งแรก (IPO) ในราคาหุ้นละ 3.80 บาท
และตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน

กุมภาพันธ์ 2548 เริ่มทำการซื้อขายหุ้นสามัญของบริษัทในตลาดหลักทรัพย์แห่งประเทศไทย

เมษายน 2548 ประชุมใหญ่สามัญประจำปีเป็นครั้งแรกภายหลังการเข้าจดทะเบียนฯ
และที่ประชุมอนุมัติให้จ่ายเงินปันผลประจำปี ในอัตราหุ้นละ 0.05 บาท

ตุลาคม 2548 ผู้ถือหุ้นรายย่อยเข้าเยี่ยมชมกระบวนการผลิต ณ โรงงานของบริษัท

ธันวาคม 2548 ได้รับการรับรองมาตรฐานด้านการจัดการสิ่งแวดล้อม ISO 14001:2004

  โครงสร้างบริษัท

บริษัท บางสะพานบาร์มิล จำกัด (มหาชน)
เดิมเป็นการถือหุ้นโดยกลุ่มวิริยประไพกิจและกลุ่มบุคคลชาวไต้หวันในสัดส่วนประมาณร้อยละ 66 และ
34 ตามลำดับ ภายหลังการกระจายหุ้นเพิ่มทุนและขายให้แก่ประชาชนทั่วไปในเดือนมกราคม 2548
แล้ว สัดส่วนดังกล่าวจึงลดลงเหลือร้อยละ 48 และ 29 ตามลำดับ
และมีสัดส่วนของหุ้นที่ถือโดยผู้ถือหุ้นรายย่อยประมาณร้อยละ 23 ของทุนจดทะเบียน

กลุ่มวิริยประไพกิจเป็นผู้ถือหุ้นทั้งทางตรงและทางอ้อมในกลุ่มบริษัทผู้ผลิตเหล็กขนาดใหญ่ของประเทศไทยที่มีการผลิตสินค้าหลากหลายประเภท
เช่น เหล็กแผ่นรีดร้อนแบบม้วนและแบบแผ่นหนา เหล็กโครงสร้างรูปพรรณรีดร้อน เหล็กเส้นรีดร้อน
เหล็กลวดรีดร้อน เหล็กแผ่นรีดเย็น เหล็กแผ่นเคลือบ และการแปรรูปเหล็ก เป็นต้น
โดยมีโรงงานผลิตแบบรวมกลุ่ม (Complex) ตั้งอยู่ในพื้นที่ 3 แห่งคือ แห่งแรกที่ อ.พระประแดง
จ.สมุทรปราการ แห่งที่สองที่ อ.บางปะกง จ.ฉะเชิงเทรา และแห่งที่สามที่ อ.บางสะพาน
จ.ประจวบคีรีขันธ์
โรงงานส่วนใหญ่ตั้งอยู่ริมฝั่งแม่น้ำและริมฝั่งทะเลเพื่อความสะดวกในการขนส่งวัตถุดิบและสินค้าสำเร็จรูป
กลุ่มสหวิริยายังเป็นผู้ถือหุ้นในธุรกิจท่าเรือและขนส่งที่เกี่ยวเนื่องกับธุรกิจหลัก ได้แก่
ธุรกิจท่าเรือริมฝั่งแม่น้ำบางปะกงในเขตอำเภอบางปะกง
ธุรกิจท่าเรือน้ำลึกในเขตอำเภอบางสะพาน ธุรกิจเรือลำเลียง ธุรกิจรถบรรทุกขนส่ง เป็นต้น
กลุ่มผู้ถือหุ้นนี้ยังมีประสบการณ์ความเชี่ยวชาญในการผลิตและการค้าเหล็ก
ตลอดจนมีความสัมพันธ์ที่ดีกับคู่ค้ามานานกว่า 50 ปี นอกจากนี้ทางกลุ่มฯ
ยังมีโครงการสร้างโรงถลุงเหล็กและผลิตเหล็กกล้าต่อเนื่อง (Blast Furnace and
Integrated Steel Mill) ซึ่งจะส่งผลดีต่อบริษัทในแง่ความมั่นคงทั้งในแง่ของปริมาณ ราคา
และคุณภาพ ของการจัดหาวัตถุดิบที่จะสามารถผลิตขึ้นได้เองภายในประเทศจากโครงการดังกล่าว

กลุ่มบุคคลชาวไต้หวันเป็นกลุ่มบุคคลที่มีความชำนาญจากการเป็นตัวแทนซื้อขายผลิตภัณฑ์เหล็ก
และมีความชำนาญทางด้านเทคโนโลยีการผลิต
ซึ่งเป็นประโยชน์แก่บริษัททั้งในแง่ของการคาดการณ์ราคาเหล็กและการสั่งซื้อวัตถุดิบ
รวมถึงการควบคุมเครื่องจักรในการผลิตสินค้าของบริษัทให้เป็นไปอย่างมีประสิทธิภาพและมีอัตราการสูญเสียต่ำ

โครงสร้างรายได้

+----------------+---------+------+----------+-----+----------+------+
| ผลิตภัณฑ์         | 2546    |      | 2547     |     | 2548     |      |
+----------------+---------+------+----------+-----+----------+------+
|                | จ       | ร    | จำนวนเงิน | ร้อ  | จำนวนเงิน | ร    |
|                | ำนวนเงิน | ้อยละ |          | ยละ |          | ้อยละ |
+----------------+---------+------+----------+-----+----------+------+
| 1.             | 3       | 7    | 4,534.98 | 71  | 3,579.68 | 6    |
|   เหล็กเส้นข้ออ้อย | ,046.51 | 2.89 |          | .12 |          | 7.49 |
+----------------+---------+------+----------+-----+----------+------+
| 2.  เหล็กเส้นกลม | 1       | 2    | 1,793.55 | 28  | 1,679.98 | 3    |
|                | ,099.42 | 6.30 |          | .12 |          | 1.67 |
+----------------+---------+------+----------+-----+----------+------+
| 3.  เศษเหล็ก    | 33.81   | 0.81 | 43.05    | 0   | 44.58    | 0.84 |
|                |         |      |          | .68 |          |      |
+----------------+---------+------+----------+-----+----------+------+
| 4.  รายได้ขายอื่น | 0.00    | 0.00 | 5.34     | 0   | 0.00     | 0.00 |
|     ๆ          |         |      |          | .08 |          |      |
+----------------+---------+------+----------+-----+----------+------+
| รวม            | 4       | 10   | 6,376.92 | 100 | 5,304.24 | 10   |
| รายได้จากการขาย | ,179.75 | 0.00 |          | .00 |          | 0.00 |
+----------------+---------+------+----------+-----+----------+------+

จากข้อมูลข้างต้นสัดส่วนรายได้จากการขายที่สำคัญของบริษัทมาจากสินค้าเหล็กเส้นข้ออ้อยและเหล็กเส้นกลม
โดยในระยะ 3 ปีที่ผ่านมาเหล็กเส้นข้ออ้อยมีสัดส่วนการขายมากที่สุดคือประมาณร้อยละ 70
เหล็กเส้นกลมประมาณร้อยละ 30 เพราะเส้นข้ออ้อยมี 3
ชั้นคุณภาพในขณะที่เหล็กเส้นกลมมีเพียงชั้นคุณภาพเดียวตามความต้องการใช้และเป็นไปตามมาตรฐานอุตสาหกรรม
นอกจากรายได้จากการขายเหล็กเส้นแล้วทางบริษัทยังมีรายได้จากการขายเศษเหล็กด้วยแต่มีสัดส่วนเพียงประมาณไม่เกินร้อยละ
1 ของรายได้จากการขายในแต่ละปี

ถึงแม้ว่าเครื่องจักรและกระบวนการผลิตของบริษัท
จะสามารถผลิตเหล็กเส้นเพื่อการใช้งานประเภทอื่นได้ เช่น เหล็กเส้นที่มีสัดส่วนคาร์บอนพิเศษ
(ขึ้นอยู่กับวัตถุดิบ) หรือเหล็กเพลาดำที่นำไปใช้ในงานอุตสาหกรรม
แต่เนื่องจากยังมีปริมาณความต้องการใช้งานไม่มากนัก
บริษัทจึงยังไม่ได้ทำตลาดสำหรับผลิตภัณฑ์เหล่านี้

เป้าหมายในการดำเนินธุรกิจ

บริษัทมีเป้าหมายในระยะ 3-5 ปีข้างหน้าในการที่จะเพิ่มยอดรายได้ให้อยู่ในระดับ 1 หมื่นล้านบาท
และขยายกำลังการผลิตสูงสุดเป็น 1 ล้านตันต่อปีเพื่อเพิ่มความได้เปรียบในเรื่องต้นทุนการผลิต
(ในส่วนของการขยายกำลังการผลิตเป็นเป้าหมายต่อเนื่องกับทางกลุ่มสหวิริยาซึ่งอยู่ในระหว่างดำเนินโครงการก่อสร้างโรงถลุงเหล็กและผลิตเหล็กกล้าที่คาดว่าจะให้ผลผลิตเป็นเหล็กแท่งเล็กเพื่อป้อนเป็นวัตถุดิบให้แก่บริษัทได้ภายใน
2-3 ปี)

จากการที่บริษัทได้ทำการขยายสายการผลิตเหล็กเส้นกลมขนาดเล็กเส้นผ่านศูนย์กลาง 6 - 9 มม.
แล้วเสร็จและเริ่มจำหน่ายในเชิงพาณิชย์ตั้งแต่ปลายปี
2547ที่ผ่านมาโดยเมื่อเกิดความชำนาญในการผลิตเพิ่มขึ้นแล้ว
ได้วางเป้าหมายให้มีการผลิตและจำหน่ายเหล็กเส้นกลุ่มนี้ที่มีอัตรากำไรขั้นต้นสูงกว่าเหล็กเส้นขนาดอื่นเพราะมีผู้ผลิตน้อยราย
ให้มีสัดส่วนไม่ต่ำกว่าร้อยละ 15ของสัดส่วนยอดขายเหล็กเส้นทั้งหมด (ปี 2548 มีสัดส่วนร้อยละ
20) นอกจากนี้ในระยะต่อไปบริษัทยังวางเป้าหมายที่จะขยายฐานลูกค้าไปยังตลาดประเทศเพื่อนบ้าน
เช่น กัมพูชา ลาว และพม่า
เพื่อลดความผันผวนของปริมาณความต้องการบริโภคเหล็กเส้นภายในประเทศอีกด้วย